CELEX: 32012L0040
Language: et
Date: 2012-11-26 00:00:00
Title: Komisjoni direktiiv 2012/40/EL, 26. november 2012 , millega parandatakse Euroopa Parlamendi ja nõukogu direktiivi 98/8/EÜ (mis käsitleb biotsiidide turuleviimist) I lisa  EMPs kohaldatav tekst

27.11.2012   
            
            
               ET
            
            
               Euroopa Liidu Teataja
            
            
               L 327/26
            
         KOMISJONI DIREKTIIV 2012/40/EL,
   26. november 2012,
   millega parandatakse Euroopa Parlamendi ja nõukogu direktiivi 98/8/EÜ (mis käsitleb biotsiidide turuleviimist) I lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. veebruari 1998. aasta direktiivi 98/8/EÜ, mis käsitleb biotsiidide turuleviimist, (1) eriti selle artikli 16 lõike 2 teist lõiku,
   ning arvestades järgmist:
   
               (1)
            
            
               Komisjoni 31. juuli 2009. aasta direktiivis 2009/91/EÜ, millega muudetakse Euroopa Parlamendi ja nõukogu direktiivi 98/8/EÜ, et kanda selle I lisasse toimeaine dinaatriumtetraboraat, (2) on dinaatriumtetraboraadi kolm eri vormi määratletud kolme CASi numbriga. Kõnealused CASi numbrid põhinevad Madalmaadelt komisjonile 7. juulil 2006 esitatud aruandel ja alaline biotsiidide komitee kiitis need heaks 20. veebruaril 2009.
            
         
               (2)
            
            
               Madalmaad on teatanud komisjonile, et aine pentahüdraadi vormi CASi number ei olnud algses aruandes õige, ning on esitanud komisjonile muudetud aruande, mille kohaselt on aine nimetatud kuju õige CASi number 12179-04-3. Alaline biotsiidide komitee kiitis muudetud aruande heaks 25. mail 2012.
            
         
               (3)
            
            
               Seepärast tuleks direktiivi 98/8/EÜ I lisa vastavalt parandada.
            
         
               (4)
            
            
               Käesoleva direktiiviga ette nähtud meetmed on kooskõlas alalise biotsiidide komitee arvamusega,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 98/8/EÜ I lisa muudetakse vastavalt käesoleva direktiivi lisale.
   Artikkel 2
   1.   Liikmesriigid jõustavad käesoleva direktiivi täitmiseks vajalikud õigusnormid hiljemalt 31. märtsiks 2013. Nad edastavad nimetatud normide teksti viivitamata komisjonile.
   Kui liikmesriigid võtavad kõnealused normid vastu, lisavad nad nendesse normidesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende vastu võetud põhiliste riigisiseste õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.
   
      Brüssel, 26. november 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 123, 24.4.1998, lk 1.
   
      (2)  ELT L 201, 1.8.2009, lk 39.
   
      LISA
      Otsuse 98/8/EÜ I lisas asendatakse kande nr 24 kolmas veerg järgmisega.
      IUPACi nimetus
      Identifitseerimisnumbrid
      
         „dinaatriumtetraboraat
         EÜ nr: 215-540-4
         CASi nr (veevaba): 1330-43-4
         CASi nr (pentahüdraat): 12179-04-3
         CASi nr (dekahüdraat): 1303-96-4”